CELEX: C2007/170/23
Language: sl
Date: 2007-07-21 00:00:00
Title: Zadeva C-240/07: Predlog za sprejetje predhodne odločbe, ki ga je vložilo Bundesgerichtshof (Nemčija) 16. maja 2007 – Sony Music Entertainment (Germany) GmbH proti Falcon Neue Medien Vertrieb GmbH

21.7.2007   
            
            
               SL
            
            
               Uradni list Evropske unije
            
            
               C 170/13
            
         Predlog za sprejetje predhodne odločbe, ki ga je vložilo Bundesgerichtshof (Nemčija) 16. maja 2007 – Sony Music Entertainment (Germany) GmbH proti Falcon Neue Medien Vertrieb GmbH
   (Zadeva C-240/07)
   (2007/C 170/23)
   Jezik postopka: nemščina
   Predložitveno sodišče
   Bundesgerichtshof
   Stranki v postopku v glavni stvari
   
      Tožeča stranka: Sony Music Entertainment (Germany) GmbH
   
      Tožena stranka: Falcon Neue Medien Vertrieb GmbH
   Vprašanji za predhodno odločanje
   
               1.
            
            
               Ali se trajanje varstva, določeno v direktivi o trajanju varstva, pod pogoji iz člena 10(2) Direktive 2006/116/ES (1) Evropskega parlamenta in Sveta z dne 12. decembra 2006 o trajanju varstva avtorske pravice in določenih sorodnih pravic (direktiva o trajanju varstva) uporabi tudi tedaj, ko zadevni predmet pravic v državi članici nikoli ni bil varovan?
            
         
               2.
            
            
               V primeru pritrdilnega odgovora na prvo vprašanje:
               
                           a)
                        
                        
                           Ali so nacionalne določbe v smislu člena 10(2) direktive o trajanju varstva tudi določbe držav članic, ki urejajo varstvo imetnikov pravic, ki niso državljani države članice ali Skupnosti?
                        
                     
                           b)
                        
                        
                           Ali se trajanje varstva, določeno v direktivi o trajanju varstva, na podlagi člena 10(2) Direktive uporabi tudi za predmete, ki so v trenutku, navedenem v členu 13(1) sicer izpolnjevali merila za varstvo iz Direktive Sveta 92/100/EGS (2) z dne 19. novembra 1992 o pravici dajanja v najem in pravici posojanja ter o določenih pravicah, sorodnih avtorski, na področju intelektualne lastnine, vendar njihovi imetniki niso državljani države članice Skupnosti?
                        
                     
         
      (1)  UL L 372, str. 12.
   
      (2)  UL L 346, str. 61.